GiliGold/VAD_KnessetCorpus huggingface dataset:
4. בקשת הממשלה לפטור מחובת הנחה:
הצעת חוק סדר הדין הפלילי (סמכויות אכיפה – מעצרים)(עצור שאינו תושב,
רוני בר-און:
בקשת פטור מחובת הנחה של הצעת חוק סדר הדין הפלילי (סמכויות אכיפה – מעצרים)(עצור שאינו תושב, החשוד בעבירות ביטחון – הוראת שעה), התשס"ו-2005.
רוני בר-און:
מבקשים פטור משלוש הקריאות.
רוני בר-און:
5.
רוני בר-און:
בקשת יושב-ראש ועדת הכלכלה למיזוג הצעות חוק בהתאם לסעיף 122 לתקנון: א.
רוני בר-און:
הצעת חוק שירותי הובלה (תיקון), התשס"א-2001, מטעם הממשלה; ב.
רוני בר-און:
הצעת חוק לתיקון דיני חומרים מסוכנים (תיקוני חקיקה)(החמרת ענישה), התשס"ה-2005, של חבר הכנסת אורי אריאל (כ/85)
רוני בר-און:
יש לנו בקשה למיזוג לפי בקשת יושב-ראש ועדת הכלכלה למזג דיון בהצעות חוק בהתאם לסעיף 122 לתקנון: הצעת חוק שירותי הובלה (תיקון), התשס"א-2001, מטעם הממשלה; וכן הצעת חוק לתיקון דיני חומרים מסוכנים (תיקוני חקיקה)(החמרת ענישה), התשס"ה-2005, של חבר הכנסת אורי אריאל (כ/85).
רוני בר-און:
מי בעד למזג?
רוני בר-און:
ה צ ב ע ה בעד – רוב נגד – אין הבקשה אושרה.
רוני בר-און:
6.
רוני בר-און:
מינוי ממלא-מקום זמני לוועדת הכנסת, במקרה שהיושב-ראש הנוכחי יתמנה לשר בממשלה
רוני בר-און:
למקרה שנצליח להעביר את יתר המינויים היום, לא ייתכן שמחר בבוקר לא יהיה יושב-ראש, ולו זמני, לוועדת הכנסת.
רוני בר-און:
בדרך כלל ועדת הכנסת מטפלת בדברים האלה בעבור ועדות אחרות.
רוני בר-און:
מכיוון שאין מי שיטפל בזה בעבור ועדת הכנסת, אני מציע לכם, אם הינתן שהערב יאושר המינוי שלי לשר התעשייה, המסחר והתעסוקה, שחבר הכנסת גדעון סער יכהן כממלא-מקום קבוע למשך שבועיים, עד שייבחר יושב-ראש של קבע לוועדה.
רוני בר-און:
ה צ ב ע ה בעד – רוב נגד – אין נמנעים – אין הבקשה אושרה.
עו"ד ארבל אסטרחן:
אני מבקשת להעיר שהסמכות למנות ממלא-מקום היא של יושב-ראש הוועדה ולא של הוועדה, והמינוי פוקע כאשר היושב-ראש מתמנה לשר.
רוני בר-און:
שלום לכולם.
רוני בר-און:
על סדר היום ערעורים על החלטת יו"ר הכנסת והסגנים שלא לאשר דחיפות הצעות לסדר היום.
רוני בר-און:
ערעורו של חבר הכנסת רן כהן בנושא הקריאות להענקת חנינה ליגאל עמיר.
רוני בר-און:
בבקשה, חבר הכנסת רן כהן.
רן כהן:
אדוני היושב ראש, חברי הוועדה, הערעור שלי נובע מסיבה מאוד עניינית.
רן כהן:
אני חושב שהשתיקה של הבית הזה מול הקריאות של משפחת עמיר, שהן קריאות הסתה גם נגד ראש הממשלה הנרצח רבין וגם נגד ראש הממשלה הנוכחי שרון היא שתיקה נוראה ואיומה.
רוני בר-און:
גם נגד כל אלה שהצביעו בעד ההתנתקות.
רוני בר-און:
אולי נקיים את הדיון בכיכר העיר, שם יתלו אותנו בסוף.
רן כהן:
כיכר העיר, במשטר פרלמנטרי כפי שאתה לימדת ולא רק למדת, ה"פוליס" שלנו זו הכנסת.
רן כהן:
השתיקה שלה היא שתיקה בלתי אפשרית במצב הזה.
רן כהן:
בהחלט הייתי רוצה לשנות את השם של הנושא לקריאות ההסתה של משפחת עמיר, זה יותר נכון.
רן כהן:
אני רוצה לומר שהכוונה שלי היא לא לתת פתחון פה למשפחת עמיר כלפי העולם.
רן כהן:
הכוונה שלי היא שאנחנו, חברי הכנסת, היוזמים נדבר והממשלה תענה ואני מניח, שכולנו נצא כנגד המשפחה וההסתה שלה, גם נגד משפחת הנרצח וגם כנגד תומכי ההתנתקות, כפי שהם רוצים לראות אותם תלויים בכיכר העיר.
רן כהן:
אני חושב שהשתיקה של הכנסת היא בלתי אפשרית למצב הזה.
רוני בר-און:
אנחנו מקדמים בברכה את נציג הנשיאות, סגן היושב ראש חבר הכנסת דורון, בבקשה.
רוני בר-און:
מה עמדת הנשיאות?
חמי דורון:
אנחנו החלטנו שאין שום סיבה שניתן את פתחון הפה למצב הזה.
חמי דורון:
ישנם מקרים שבהם עדיפה השתיקה.
חמי דורון:
לכן, חשבנו שאין מקום להעלות את הנושא ולפתח אותו עוד יותר ולתת פתחון פה בדרך עקיפה ליגאל עמיר.
רוני בר-און:
אני מוכרח לעודד את הטיעון המקורי הראשון שאני שומע פה מטעם הנשיאות.
רוני בר-און:
בדרך כלל זה עומס הזמנים וכבר דנו לפני שבוע, וזה בהחלט רעיון מקורי.
רוני בר-און:
לא שאני מסכים אתו אבל הוא בהחלט מקורי.
רוני בר-און:
הנשיאות מקבלת ממני, עד כמה שאפשר, ציון גבוה במקוריות אבל לא בענייניות.
רוני בר-און:
בבקשה, עמדות לחברים.
רוני בר-און:
עמדתי היא שזה בהחלט נושא שצריך להעלות על סדר יומה של הכנסת.
רוני בר-און:
בעניין הזה אין סייג לשתיקה ואין חוכמה בשתיקה – אבל זו דעתי כמובן.
רוני בר-און:
חבר הכנסת סנה, בבקשה.
אפרים סנה:
לדעתי, כל מילה מיותרת.
אפרים סנה:
לא יכול להיות מצב כזה שהכנסת לא תאמר את דברה.
אפרים סנה:
היושב ראש נקט כלפי הנימוק הזה בצורה מאוד אדיבה, אבל זה לא נימוק.
רוני בר-און:
אני מקווה שמי שהעלה את העניין הזה, כלומר משפחת עמיר, תצטער שאנחנו ניתן לנושא הזה במה בכנסת.
רוני בר-און:
הם לא ישמחו על זה ששתקנו, הם יבכו על זה שדיברנו, אם נחליט לקבל את הערר כמובן.
רוני בר-און:
חבר הכנסת פרץ, בבקשה.
יאיר פרץ:
אין לי מה להוסיף.
רוני בר-און:
מי בעד לקבל את הערעור ירים את ידו.
רוני בר-און:
בעד – 6 נגד – אין נמנעים – אין הערעור נתקבל.
רוני בר-און:
הערעור נתקבל.
רוני בר-און:
נא להוסיף את הנושא לסדר היום.
רוני בר-און:
בוקר טוב, אני פותח את ישיבת ועדת הכנסת, ישיבה מספר 265.
רוני בר-און:
על סדר היום ארבע הצעות לאי-אמון: חשדות לגילויי שחיתות בממשל, של סיעת שינוי.
רוני בר-און:
המועמד להרכיב את הממשלה חבר הכנסת טומי לפיד.
רוני בר-און:
התייקרות הלחם ומצב העוני הגובר, של סיעת האיחוד הלאומי-מפד"ל-ציונות דתית לאומית, המועמד להרכיב את הממשלה, חבר הכנסת בני אילון.
רוני בר-און:
עליית מחירי הלחם של מרץ-יחד-חד"ש-תע"ל-בל"ד-רע"מ, המועמד להרכיב את הממשלה, חבר הכנסת יוסי שריד.
רוני בר-און:
פסיקת בג"ץ בעניין ההזנה, הקובעת כי חלק מתלמידי ישראל הלומדים תורה מופלים על רקע השקפת עולם, של סיעת ש"ס.
רוני בר-און:
המועד להרכיב את הממשלה חבר הכנסת אלי ישי.
רוני בר-און:
אני מציע דיון משולב, 10 דקות לכל מציע, סיעת הליכוד 10 דקות, העבודה שינוי וש"ס 5 דקות.
רוני בר-און:
ושלוש דקות לכל סיעות הבית.
רשף חן:
אני מציע לסיעת שינוי 8 דקות.
רוני בר-און:
יש לנו אחר-כך מינוי שרים.
רוני בר-און:
לא ראית עד מתי זה נמשך?
רוני בר-און:
מה שהיה צריך לקחת שעה בשבוע שעבר, ארך שלוש שעות.
רוני בר-און:
הצבענו בשעה שמונה.
רשף חן:
קיבלתי.
גדעון סער:
כמה זמן לליכוד?
רוני בר-און:
10 דקות.
רוני בר-און:
8 - עבודה, 5 – שינוי , 5 – ש"ס, ו-3 ליתר סיעות הבית.
רוני בר-און:
מי בעד ירים את ידו.
רוני בר-און:
בעד – 4 נגד – אין נמנעים – אין ההצעה התקבלה.
רוני בר-און:
ההצעה התקבלה פה אחד.
רוני בר-און:
אשרור בקשת הממשלה להביא לאישור הכנסת את השינוי בחלוקת התפקידים והודעה על צירוף חברי הכנסת לשרים בממשלה
רוני בר-און:
פורמלית, אנחנו משחזרים את החלטתנו בעניין בקשת הממשלה להביא לאישור הכנסת את השינוי בחלוקת התפקידים והודעה על צירוף חברי כנסת לשרים בממשלה.
רוני בר-און:
קבענו לליכוד ולעבודה 10 דקות.
רוני בר-און:
לשינוי, ש"ס – 8 דקות.
רוני בר-און:
ליתר סיעות הבית 5 דקות.
רוני בר-און:
אני מציע לשחזר את ההחלטה.
רוני בר-און:
פניית יו"ר ועדת החוקה, חוק ומשפט בדבר שילוב הדיון בהצעות חוק פרטיות יחד עם הצעת החוק הממשלתית – בהתאם להוראות סעיף 122(ב) לתקנון הכנסת:
רוני בר-און:
הצעת חוק הפטנטים (תיקון – הארכת תוקפו של פטנט בסיסי), התשס"ה-2005.
רוני בר-און:
הצעת חוק הפטנטים (תיקון מס' 7) (הארכת תוקפו של פטנט בסיסי), התשס"ה-2005.
רוני בר-און:
יושב ראש ועדת החוקה חוק ומשפט מבקש לשלב דיון בהצעות חוק פרטיות יחד עם הצעת החוק הממשלתית – בהתאם להוראות סעיף 122(ב) לתקנון הכנסת שעניינן: הצעת חוק הפטנטים (תיקון – הארכת תוקפו של פטנט בסיסי), התשס"ה-2005.
רוני בר-און:
בעד – רוב נגד – אין נמנעים – אין ההצעה לשלב את הדיון בהצעות החוק הפרטיות יחד עם הצעת החוק הממשלתית, התקבלה.
רוני בר-און:
ההצעה התקבלה, אישרנו את זה.
רוני בר-און:
פניית חבר הכנסת איתן כבל להעברת הצעת חוק הלוואות בדיור (תיקון – הרחבת תחולה), התשס"ה-2005 (פ/3115), מוועדת הכספים לדיון בוועדת הכלכלה.
רוני בר-און:
חבר הכנסת איתן כבל מבקש להעביר הצעת חוק הלוואות בדיור (תיקון – הרחבת תחולה), התשס"ה-2005 (פ/3115), מוועדת הכספים לדיון בוועדת הכלכלה.
אתי בן-יוסף:
חבר הכנסת ליצמן ביקש למסור שהוא מתנגד.
רוני בר-און:
חבר הכנסת ליצמן מתנגד לעניין.
גדעון סער:
אם כך, אדוני היושב ראש, גם אני מתנגד.
רוני בר-און:
אנחנו דוחים את הבקשה בשבוע.
רוני בר-און:
חבר הכנסת איתן כבל, אנחנו דוחים את הבקשה שלך בשבוע, אנא דבר עם חבר הכנסת ליצמן.
רוני בר-און:
אני פותח את ישיבה מספר 266 של ועדת הכנסת.
רוני בר-און:
על סדר-היום שלנו ערעורים על החלטת יו"ר הכנסת והסגנים שלא לאשר דחיפות הצעות לסדר-היום.
רוני בר-און:
סגן יושב-ראש הכנסת דהאמשה, נציג הנשיאות.
רוני בר-און:
הערעור הראשון הוא של חבר-הכנסת זבולון אורלב בנושא:
רוני בר-און:
החלטת האו"ם לציון יום השואה הבין-לאומי, ובצמוד לזה גם ערעורים של חברי-הכנסת יורי שטרן באותו עניין, קולט אביטל באותו עניין ואילן שלגי באותו עניין.
רוני בר-און:
חבר-הכנסת אורלב, בבקשה.
זבולון אורלב:
החלטת האו"ם - אין ספק שמבחינת מדינת ישראל היא החלטה היסטורית.
זבולון אורלב:
זה נכון שגם היושב-ראש וגם חברי-כנסת בהזדמנויות שונות מעל במת הכנסת בירכו על ההחלטה הזאת.
רוני בר-און:
גם על במת עצרת האו"ם.
זבולון אורלב:
כן, אבל אני מדבר כרגע על הכנסת.
זבולון אורלב:
הואיל וההחלטה הזו היא החלטה היסטורית, אני חושב שהכנסת חייבת לקיים דיון לא לשם הדיון אלא בעיקר לשם ההחלטות.
זבולון אורלב:
כלומר, זה לא מתקבל על הדעת שהאו"ם מקבל את ההחלטה הראשונה בזכות מדינת ישראל אחרי כך וכך שנים וכנסת ישראל, חוץ מלברך בהזדמנויות כאלה ואחרות, לא מקיימת דיון מסודר עם החלטות ועם הצעות סיכום של מפלגות שיכולות להתאחד.
זבולון אורלב:
לדעתי, כל הכנסת תתאחד.
זבולון אורלב:
זה גם היסטורי, זה גם חינוכי, וגם יש לזה משמעויות רחבות מאד.
זבולון אורלב:
שוחחתי עם אנשי "יד ושם", ודרך אגב הגשתי את ההצעה אחרי שיחה איתם לברר מהן המשמעויות, וגם מוסד "יד ושם" מצפה מאד שהכנסת תקיים את הדיון כדי לקבל החלטות סיכום.
רוני בר-און:
חבר-הכנסת יורי שטרן, רק אם יש לך מה להוסיף.
גדעון סער:
השתכנענו.
יורי שטרן:
אני מצטרף לדבריו של חבר-הכנסת אורלב.
רוני בר-און:
חבר-הכנסת עבד אלמאלכ דהאמשה, בבקשה.
עבד-אלמאלכ דהאמשה:
אדוני היושב-ראש, אין ספק שהנושא חשוב, ואף אחד לא חולק על כך, אבל הנושא נדון בכנסת.
עבד-אלמאלכ דהאמשה:
3-4 פעמים זה עלה לדיון, ויושב-ראש פתח את הישיבה ביום שני בעניין הזה- - -
דובר:
זה לא נדון.
אליעזר כהן:
לא היה דיון.
עבד-אלמאלכ דהאמשה:
הנושא עלה לפחות מספר פעמים.
רוני בר-און:
למה צועקים "לא נכון"?
רוני בר-און:
כותב לי יושב-ראש הכנסת: "לפני שבוע עסקה הכנסת בנושא ביוזמתי וביוזמת שר החוץ".
רוני בר-און:
כך כותב יושב-ראש הכנסת.
דובר:
אמר רק 3-4 משפטים על הבמה.
מאיר פרוש:
שר החוץ היה במליאה והתייחס- - -
עבד-אלמאלכ דהאמשה:
אם ישנם חברים שחושבים שהנושא ראוי לדיון פעם נוספת בנוסף לכל מה שהיה, יש בידיהם את הכלים.
עבד-אלמאלכ דהאמשה:
למה לעשות זאת כדחוף?
עבד-אלמאלכ דהאמשה:
זה כבר לא דחוף.
עבד-אלמאלכ דהאמשה:
מבחינת הטיפול, זה נדון מספר פעמים ועלה מספר פעמים.
עבד-אלמאלכ דהאמשה:
חבר-הכנסת אורלב יכול להגיש הצעה רגילה ולהעלות את הנושא.
זבולון אורלב:
אתה רוצה שנארגן סיעות לדיון לפי סעיף 86.
עבד-אלמאלכ דהאמשה:
אדוני, אני רוצה להוסיף עוד משפט אחד.
עבד-אלמאלכ דהאמשה:
כולכם יכולים לעשות זאת.
עבד-אלמאלכ דהאמשה:
כולנו פרלמנטרים ויודעים קצת איך לעשות את הדברים.
עבד-אלמאלכ דהאמשה:
אתה יכול להעלות כל נושא שאתה רוצה.
עבד-אלמאלכ דהאמשה:
למה דווקא על-ידי הצעה דחופה, כאשר סדר-היום עמוס ויש המון הצעות וגם מוגבלים מבחינת הזמן?
עבד-אלמאלכ דהאמשה:
זה לא דחוף.
אחמד טיבי:
אני חושב שלמרות שהנושא נדון או שהכנסת עסקה בו, זה נושא אוניברסלי וחשוב שהוא יידון.
רשף חן:
הכנסת דנה באמצעות דיון והחלטות.
רשף חן:
זה ששר החוץ בא ומודיע משהו או אפילו יושב-ראש הכנסת אומר משהו, זה לא דיון של הכנסת.
רשף חן:
הנושא הזה ענק, וראוי שהכנסת תדון בו בזמן אמת.
רוני בר-און:
מי בעד קבלת הערעור?
רוני בר-און:
ה צ ב ע ה בעד - רוב נגד - אין הערעור של חבר-הכנסת זבולון אורלב נתקבל.
רוני בר-און:
העניין הזה אושר פה אחד.
דובר:
לשש הצעות.
רוני בר-און:
חבר הכנסת טיבי, הנושא הבא הוא הנושא שלכם בעניין החיסונים נגד השפעת שעולה במסגרת שאילתא בעל-פה.
רוני בר-און:
האם אתם חוזרים בהם מהערעור?
אחמד טיבי:
אני חוזר בי מהערעור.
רוני בר-און:
חבר-הכנסת ליצמן?
רוני בר-און:
הוא איננו, יש יפוי-כוח.
מאיר פרוש:
אני מבקש לטעון בשמו שהנושא חשוב.
רוני בר-און:
אבל, יש שאילתא בעל-פה.
רוני בר-און:
שאילתא בעל-פה יותר טובה מדיון בשלוש דקות.
רוני בר-און:
טוב.
רוני בר-און:
חבר-הכנסת פרוש בשם ליצמן וחבר-הכנסת אחמד טיבי, נוכח ההודעה כי מתקיים במליאת הכנסת דיון במסגרת שאילתא בעל-פה, אין עוד מקום לערעור.
רוני בר-און:
אנו מוחקים את הערעור.
רוני בר-און:
הערעור נמחק.
רוני בר-און:
הערעור השלישי הוא של חברת-הכנסת אתי לבני.
רוני בר-און:
כתוב: "ברצוני לערער על החלטת הנשיאות לדחות.
רוני בר-און:
.." - אינני יודע מה זה "שמים פתוחים" - "נושא 'מדיניות שמים פתוחים' חשוב ואקטואלי ונוגע להתיירות בישראל".
אליעזר כהן:
אני לא נגד, אבל בשבוע שעבר הנושא הזה נדון בוועדת הכלכלה.
גדעון סער:
בוודאי שזה לא דחוף.
רוני בר-און:
אני ממשיך לקרוא את הערעור: "נושא 'מדיניות שמים פתוחים' הוא נושא חשוב ואקטואלי הנוגע למדיניות התעופה והתיירות בישראל.
רוני בר-און:
פתיחת השמים תוביל לפתיחת התחרות על כיס הציבור - דבר שיוביל לירידת המחירים ולהבאת תיירים רבים המתמודדים עם מיעוט מושבים ומחירים מופקעים".
רוני בר-און:
לפי מה שאני שומע על חברי-כנסת שנוסעים לחוץ-לארץ, ושמות די מוכרים, זה לא כל כך מיעוט... ובכן, "לנושא 'השמים הפתוחים' יש השלכות חשובות לגבי חברות התעופה הישראליות והתמודדותן מול החברות הזרות" - את זה אני ממש לא מבין - "לאור האמור לעיל, אבקש להעלות את נושא 'השמים הפתוחים' לדיון בוועדת הכנסת".
רשף חן:
המכתב מדבר בעד עצמו.
רשף חן:
הנושא חשוב מאד ודחוף מאד.
רשף חן:
אני מבקש לאשר את הבקשה.
רוני בר-און:
חבר הכנסת בנלולו, בבקשה.
רוני בר-און:
אחריו חבר-הכנסת סער.
1028:
אדוני היושב-ראש, נושא זה עלה לכותרות בחודשים האחרונים.
1028:
במקרה אתמול ישבתי עם מנכ"ל משרד התיירות, והנושא נדון בוועדת הכלכלה.
1028:
אני חושב שכרגע מיותר להעלות את הנושא שוב.
1028:
הוא נדון בכל המקומות, וזה חשוב מאוד.
1028:
היום יש בעיה במינהל התעופה האזרחית שיתנו עליה את הדין, כי באמת יש היום בעיה קשה מאד בנושא הזה - יש חוסר מושבים.
רוני בר-און:
אם כך, חברת הכנסת אתי לבני צודקת.
1028:
אבל הנושא עלה לדיון בהרבה מקומות, ולכן דיון במסגרת הצעה דחופה הוא מיותר.
גדעון סער:
אדוני היושב-ראש, אני מצטרף לדברי חברי, חבר-הכנסת דניאל בנלולו, אשר מציין שהנושא - ואת זה אמר גם חבר הכנסת אליעזר כהן - רק ביום רביעי שעבר עלה לדיון במסגרת ועדת הכלכלה.
גדעון סער:
אבל, במסגרת הזאת, ברצוני לומר עוד משהו.
גדעון סער:
יש נוהג נפסד שחברי-כנסת מערערים על החלטות נשיאות בשם נושא שהם רואים בו בעל דחיפות עליונה שאין למעלה ממנה, והם עצמם לא טורחים בשם אותו נושא דחוף להגיע לוועדת הכנסת ולהסביר לנו למה.
רוני בר-און:
לדעתי, הם מכינים את הנאום, מתוך הנחה שנקבל זאת.
גדעון סער:
אני לא רוצה לשלול שיוכן נאום, אבל אני מתנגד לזה שהוא יינאם השבוע במליאת הכנסת.
רוני בר-און:
האם אתה רוצה להציע תיקון לתקנון שלא נשמע פה ערעורים באמצעות ייפוי-כוח?
גדעון סער:
נכון.
רוני בר-און:
חבר-הכנסת סער אומר נכון.
רוני בר-און:
הוא אומר: אתה רוצה להעמיס על סדר-היום נושא, שנשיאות נכבדה של שמונה סגנים, מזכיר ויושב-ראש כנסת וכל עדת ישראל החליטה שאין לו מקום.
רוני בר-און:
אתה מטריח את ועדת הכנסת.
רוני בר-און:
אנו יושבים היום רק על ערעורים, אבל לבעל הדבר זה לא כל כך חשוב.
גדעון סער:
בשביל כבוד צריך לעבוד.
רוני בר-און:
אני חושב שצריכה לבוא הצעה לתקן את התקנון.
רוני בר-און:
כך נעשה.
רוני בר-און:
אנו עוברים להצבעות.
רוני בר-און:
מי נגד קבלת הערעור?
רוני בר-און:
ה צ ב ע ה בעד - 1 נגד - רוב הערעור של חברת הכנסת אתי לבני לא נתקבל.
רוני בר-און:
הערעור נדחה.
רוני בר-און:
אני מודה לכם על השתתפותכם.
רוני בר-און:
יום טוב.
רוני בר-און:
אני נועל את הישיבה.
רוני בר-און:
חברים, ישיבת ועדת הכנסת מס' 267.
רוני בר-און:
תודה על ההתכנסות בהתראה קצרה.
רוני בר-און:
יש לנו בקשה לתת פטור מחובת הנחה להצעת חוק שירות ביטחון (הוראת שעה)(תיקון מס' 4), שהגישה הממשלה ועניינה הגבלות קריאה לשירות מילואים של קצין.
רוני בר-און:
אושרה אתמול בקריאה ראשונה ותאושר היום בקריאה שניה ושלישית.
רוני בר-און:
מבקשים פטור מחובת הנחה לערוך את הקריאה השניה ביום ההנחה, בתאם לסעיף 125 לתקנון הכנסת.
רוני בר-און:
מכיוון שמדובר בהוראת שעה שתוקפה פג מחר, ומחר, ככל הידוע, לא תהיינה הצבעות בישיבת הכנסת, לנוכח הדחיפות מבקשים להשלים את תהליך החקיקה עוד היום.
רוני בר-און:
זה עולה היום לקריאה שניה ושלישית.
רוני בר-און:
אנחנו מתבקשים לתת פטור מחובת הנחה.
רוני בר-און:
בעד – הרב נגד – אין נמנעים – אין הפטור ניתן אני מודה לכולם.
רוני בר-און:
בוקר טוב, אני פותח את ישיבת ועדת הכנסת מס' 268.
רוני בר-און:
הנושא הראשון על סדר היום הוא: המלצת ועדת הכנסת לחילופין לראשות הוועדה המיוחדת למאבק בנגע הסמים.
רוני בר-און:
כותב לי יצחק כהן כי הם מבקשים, על פי הסיכום בוועדה המסדרת מיום 4 במרס כי נציג שס יכהן בראשות הוועדה למאבק בנגע הסמים.
רוני בר-און:
בהתאם לסעיף 10(א), ועדה קבועה בוחרת לה יושב ראש מבין חבריה לפי המלצת ועדת הכנסת.
ארבל אסטרחן:
זה חל גם על ועדות מיוחדות.
רוני בר-און:
נציג שס בוועדה למאבק בנגע הסמים הוא חבר הכנסת נסים זאב ובהתאם לבקשת שס, בהסכמת יושב ראש הקואליציה, אני מציע לוועדת הכנסת להמליץ בפני הוועדה למאבק בנגע הסמים למנות את חבר הכנסת נסים זאב ליושב ראש הוועדה.
גדעון סער:
זאת החלטת סיעת ש"ס?
יצחק כהן:
במקביל ביקשתי להחליף את החברים.
יצחק כהן:
יאיר פרץ יחליף את נסים זאב בוועדה.
רוני בר-און:
זה טרם בוצע.
גדעון סער:
איך הוא יכול להחליף אותו ושהוא יהיה יושב ראש?
גדעון סער:
יכול להיות שאדם שאינו חבר יהיה יושב ראש?
יצחק כהן:
במקביל.
גדעון סער:
אתה מחליף ובוחר אדם שאינו חבר ועדה להיות יושב ראש?
גדעון סער:
אני לומד דברים חדשים.
יצחק כהן:
היושב ראש יודע שמונחת לפניו בקשה?
רוני בר-און:
כן, אבל טרם בוצע.
זהבה גלאון:
קודם כל נבחר אותו כחבר.
רוני בר-און:
הבחירה כחבר היא במליאה ולא בוועדת הכנסת.
רוני בר-און:
את החברים בוחרת הסיעה וזה הופך קונסטיטוטיבי כשאני מוסר הודעה על כך במליאה.
רוני בר-און:
יאיר פרץ לא חבר בוועדה.
זהבה גלאון:
תעשה חילופי גברי בוועדה, היום אחר הצהריים תודיע במליאה ומחר הוא יביא את היושב ראש.
רוני בר-און:
אני לא אעשה פעמיים חילופי גברי.
רוני בר-און:
זה טקס עם יושב ראש הכנסת, בשביל מה צריך לעשות את זה?
רוני בר-און:
אנחנו נודיע במליאה, אחר כך נביא לוועדה ואז נביא לוועדה למאבק בנגע הסמים.
רוני בר-און:
יושב ראש הכנסת והסגנים שלא לאשר דחיפות הצעות לסדר היום.
רוני בר-און:
אני מחליף את סדר היום.
רוני בר-און:
אנחנו מקדמים בברכה את יושב ראש הכנסת.
גדעון סער:
למה אתה מחליף את סדר היום?
רוני בר-און:
כי יושב ראש הכנסת בא לעניין שאני לא רוצה לעכב.
רוני בר-און:
אנחנו מחליפים את סדר היום ואנחנו מעלים הצעה לתיקון תקנון הכנסת.
גדעון סער:
למה זה דחוף?
גדעון סער:
אני ביקשתי את זה.
רוני בר-און:
אני מחליף את סדר היום ואנחנו דנים כרגע בהצעה לתיקון תקנון הכנסת.
גדעון סער:
סדר היום הוא המלצה?
גדעון סער:
אתה יכול לשנות אותו כל הזמן?
רוני בר-און:
אני משנה את הדיון בסדר היום.
רוני בר-און:
המסקנות שעולות מהדיונים בערעורים על כך שלא מאשרים הצעות דחופות הן כמה וכמה:
רוני בר-און:
הזילות שבה מתייחס חבר הכנסת המערער לוועדת הכנסת.
רוני בר-און:
הוא מגיש את הערעור, זה כל כך חשוב לו אבל הוא לא בא לוועדת הכנסת.
רוני בר-און:
הוא מקיים שיחת טלפון, נותן יפוי כוח חתום או לא חתום, בא לכאן מישהו שממילא עבר בסביבה וטוען את הערעור.
רוני בר-און:
אנחנו אומרים שמי שרוצה לערער ומי שרוצה שסדר היום של הכנסת, לאחר דיון בנשיאות, יחרוג ממה שקבעה הנשיאות, יתכבד, יופיע כאן ויטען את הערעור בעצמו אלא אם נבצר ממנו כתוצאה מכוח עליון ואז הוא יכול להסתייע בחבר אחר באמצעות יפוי כוח.
ארבל אסטרחן:
זה קיים היום בכוכבית.
רוני בר-און:
היום זה קיים בכוכבית ואנחנו מעלים את הכוכבית לתקנון.
רוני בר-און:
אדוני היושב ראש, יש לך מה להרחיב בעניין?
ראובן ריבלין:
כן, אני רוצה להוסיף מספר דברים לידיעת כל חברי ועדת הכנסת, שכן הדבר הזה הוא דבר שעבודת הכנסת תלויה בו במידה רבה.
ראובן ריבלין:
בכל שבוע מקבלת נשיאות הכנסת כשישים הצעות דחופות.
ראובן ריבלין:
שישים הצעות דחופות מחייבות אותנו בשיקול דעת ואנחנו צריכים לברור.
ראובן ריבלין:
עד תחילת הקדנציה הזאת התבקשנו לסנן ולהעדיף חמש הצעות מתוך כל ההצעות והיום אנחנו מגיעים כבר לשש הצעות.
ראובן ריבלין:
בשיקול דעת רב ומתוך העדפה אנחנו באים וקובעים על פי כל השיקולים שעומדים לנגד עינינו - היו הצעות אחרות לפני כן, יש דיונים בוועדות באותו זמן וכו' וכו'.
ראובן ריבלין:
אנחנו בוררים את העניין, מביאים אותו בפני הוועדה לבקשה לדחיית ערערים כאלה ואחרים.
ראובן ריבלין:
אני מבקש שהכנסת תדון בנושא אישורי שרים - האם הכנסת צריכה, רשאית ומחויבת לדון באישור כל שר ושר באופן נפרד או כמקשה אחת לא כאשר הממשלה מוצגת.
ראובן ריבלין:
בשבוע שעבר היה לי צורך להכריע אחרי מספר פעמים שהובא הדבר לדיון.
ראובן ריבלין:
ההכרעה היתה במידה לא מעטה בניגוד לדעת היועץ המשפטי ואני חושב שרצוי שתקיים דיון בנושא הזה.
רוני בר-און:
אתה פותח עכשיו דיון של שעתיים.
ראובן ריבלין:
אני רק אומר שאלה עוד דברים שצריך לעשות לפני שהכנסת מתפזרת.
ראובן ריבלין:
למען הסדר הטוב, פעמים רבות מתפצלות סיעות וראוי שנקבע את ההנחה כבר מעכשיו.
ראובן ריבלין:
כאשר סיעות מתפצלות, גם הנושאים הטכנים-מנהלתיים צריכים להיות בחוזה עצמו.
ראובן ריבלין:
למשל, יושב ראש סיעה חדשה מבקש ממני חדר מיוחד.
ראובן ריבלין:
אין לנו חדרים.
ראובן ריבלין:
כאשר ועדת הסידורים בכנסת קבעה את כל חלוקת החדרים בין הסיעות השונות.
גדעון סער:
אדוני היושב ראש, יש ודאי עוד כמה נושאים שאפשר לדון בהם.
רוני בר-און:
אני פותר לך את הבעיה.
רוני בר-און:
תן לכל אחד מהם את החדר של ועדת הכנסת - אחד לפריצקי, את השני לנודלמן ואת השלישי לדוד טל.
רוני בר-און:
אני אשב בחצר.
ראובן ריבלין:
ברשותכם, אני חושב שהגיעה העת לקבוע בתקנון הכנסת שהסיעות הפוליטיות והמפלגות הפוליטיות לא יקיימו ימי בחירה וימי ועידה בימים בהם פועלת הכנסת.
ראובן ריבלין:
יש ימי ראשון וחמישי ולא יכול להיות שכ-20 ישיבות כנסת יתערערו בגלל מרכזים של מפלגות שונות.
רוני בר-און:
אדוני היושב ראש, תודה רבה לך על הדברים האלה.
רוני בר-און:
חברים, כל הדברים שאמר יושב ראש הכנסת חשובים ואנחנו נקיים בהם דיון.
רוני בר-און:
בכל הכבוד, אני מבקש כרגע לא להתייחס אליהם כי הבטחתי שהדיון יהיה קצרה.
רוני בר-און:
ארבל, בבקשה.
רוני בר-און:
אין מה להוסיף כי הדברים ברורים.
ארבל אסטרחן:
בנוסח שהציע היושב ראש כתוב שאם חבר כנסת נעדר יראוהו כמי שזנח את ערעורו, ואולם אם קבעה ועדת הכנסת כי נבצר ממנו להשתתף מסיבות שאינן תלויות בו כתוצאה מכוח עליון.
רוני בר-און:
תמחקי את המילים כוח עליון.
ארבל אסטרחן:
המונח נבצר להשתתף כתוב בהקשר אחר לתקנון ושם נאמר: "נבצר ממנו להשתתף באותה ישיבה מסיבה רפואית או מסיבה מוצדקת אחרת".
רוני בר-און:
מצוין, הנוסח הזה בסדר.
ארבל אסטרחן:
אם כך גם נוסח זה יופיע כאן.
ארבל אסטרחן:
דבר נוסף - כתוב היום שאם הוא נעדר יראוהו כמי שזנח ורק הראשון שהגיש בנושא, ערעורו יידון.
ארבל אסטרחן:
מה קורה אם שניים יגישו באותו נושא?
רוני בר-און:
אם הראשון לא בא, השאר נופלים איתו.
ארבל אסטרחן:
כך הוא יכול למנוע מאחרים להגיש ערעור.
גדעון סער:
ואם הוא עובר ההחלטה שלו חלה על כולם?
רוני בר-און:
בדרך כלל ערעור בא עם עוד 12 חברי כנסת.
רוני בר-און:
אם זה נושא חשוב, ידבר אחד וכל השאר ישמעו וייהנו.
רוני בר-און:
אם הוא לא בא, זה מת.
אברהם פורז:
אם הוא לא בא, צריך לתת למישהו אחר.
רוני בר-און:
בסדר, הבא בתור אחריו.
זהבה גלאון:
אדוני היושב ראש, בכל נושא חשוב יהיה דובר אחד והוא תמיד יהיה מהקואליציה.
זהבה גלאון:
כשאנחנו מדברים על דיבור עם החמאס, למיקי איתן יש עמדה אחת ולי יש עמדה אחרת.
זהבה גלאון:
איך אפשר לומר שהראשון משקף את כל השאר?
זהבה גלאון:
זה ממש לא הגיוני.
יולי יואל אדלשטיין:
תזדרזי להגיש את הערעור.
זהבה גלאון:
במקרה כזה עדיף לבטל את מוסד הערעורים.
זהבה גלאון:
אדוני היושב ראש, אני חושבת שהתיקון היחיד שאפשר לקבל בהצעה שמונחת לפנינו יהיה סעיף (א).
זהבה גלאון:
יש משהו לא הגיוני בתפיסה של עבודת הכנסת.
זהבה גלאון:
אולי בכלל לא צריך הצעות לדיון?
זהבה גלאון:
אולי ידבר רק אדם אחד, שישקף את דעת השליט באותה עת?
זהבה גלאון:
לא צריך הצעות ולא צריך ערעורים.
זהבה גלאון:
מה ההגיון?
זהבה גלאון:
אנשים ממפלגות שונות מגישים הצעה כי זה חשוב להם.
זהבה גלאון:
הנשיאות החליטה שהיא לא מקבלת אותה ואין לי ספק שהיה לה שיקול דעת.
זהבה גלאון:
הכנסת הסמיכה חבורת אנשים, שהם מייצגי סיעות בבית הזה, להיות הנציגים שלהם כאן בוועדה.
זהבה גלאון:
אני חברה בוועדת הכנסת ואני מייצגת את יוסי שריד בתוקף תפקידי בוועדת הכנסת.
זהבה גלאון:
אני יכולה לייצג את ההצעה שלו, אני יכולה לערער במקומו, אני יכולה להצביע במקומו וכו'.
זהבה גלאון:
אם הערעור שלו מתקבל וגם ליולי אדלשטיין היה ערעור באותו נושא, גם יולי אדלשטיין צריך לדבר כי הוא ויוסי שריד לא יגידו אותו הדבר.
זהבה גלאון:
אחרת זה לא הגיוני ואפשר לבטל את מוסד ההצעות לסדר ואת מוסד הערעורים.
זהבה גלאון:
אחד ידבר?
רוני בר-און:
אני מתלבט בעניין הערעורים ומדבר על כך עם היושב ראש ועם חברים אחרים כבר לא מעט זמן.
רוני בר-און:
זהו לקח של כמעט שלוש שנות עבודה.
רוני בר-און:
אני אומר לך שיש זילות במוסד הערעורים, כל אחד מגיש את הערעור כלאחר יד בשיטת "מצליח", הם נדונים ביום שלישי בבוקר, שהוא לא יום פעילות עמוס ואני אומר לך שחלק גדול משיקול הדעת שאני מפעיל אם לקבל ערעור או לדחות אותו, לבד מהעניין שיש בהצעה, הוא איך אני משפיע על סדר היום.
רוני בר-און:
אם אני רואה שזה ערעור שעומד בפני עצמו עם עוד הצעה אחת, הדעת יותר קלה, אבל אם זה ערעור שבעקבותיו זה גורם למכפיל של שלוש דקות כפול 12 אנשים, כל ערעור כזה מוסיף שעה וחצי-שעתיים נוספות לסדר היום, כאשר לכל ערעור כזה ישנה גם הצעה אחרת.
רוני בר-און:
אני מוכן לשקול שאם התקבל ערעור אחד של הקואליציה, יהיה ערעור נוסף גם לראשון בתור מהאופוזיציה ואם התקבל ערעור של האופוזיציה, יהיה הראשון בתור של הקואליציה.
זהבה גלאון:
אתה לא פותר בזה את הבעיה.
מיכאל איתן:
כל נושא ההצעות הדחופות והערעורים צריך לעבור רביזיה.
זהבה גלאון:
גדעון הוא יושב ראש הקואליציה ותיאורטית - גם מעשית הוא עושה את זה מצוין - הוא יכול להביא את הקואליציה ולהפיל את כל הערעורים.
רוני בר-און:
הערעורים נופלים כי אנחנו משתדלים להמעיט מלהתערב בעבודת הנשיאות.
רוני בר-און:
הנשיאות יודעת כמה זמן זה עולה לה, הנשיאות יודעת איך נראה המשך סדר היום ולי יש בעיה להתערב בעבודת הנשיאות.
רוני בר-און:
אם באים אליי בעניין עצרת האו"ם בנושא יום השואה, אני נוטה לקבל את זה.
רוני בר-און:
אני אומר לך שאם היו 13 הצעות בעניין הזה, הייתי חושב פעמיים.
רוני בר-און:
מכיוון שהיו ארבע הצעות, קיבלתי.
גדעון סער:
אדוני היושב ראש, בישיבת הוועדה ביום שלישי שעבר העליתי את הסוגיה שדנה בנושא: ייצוג על ידי אחר, ואני אתייחס לזה מייד כי אני חושב שבסוגיה זו כן צריך שינוי.
גדעון סער:
אני מקבל את מה שאומרת חברת הכנסת גלאון לגבי הגבלה לדובר אחד.
גדעון סער:
לדעתי זאת החלטה מרחיקת לכת מכיוון שיש נושאים קונטרוורסאליים ולא הוגן שעמדה אחת תישמע ועמדה אחרת לא תישמע.
רוני בר-און:
ואם הולכים לפתרון שהצעתי - אחד מהקואליציה ואחד מהאופוזיציה?
מיכאל איתן:
יש שלוש אופוזיציות.
זהבה גלאון:
צבי הנדל משקף את דעתי?
גדעון סער:
בנושא דת ומדינה יש כמה דיעות באופוזיציה.
רוני בר-און:
אם זה היה חשוב כל כך לאותה קונטרוורסיה, למה לא הגשת ערעור?
רוני בר-און:
גדעון סער סבר שהעובדה שהפילו את ההצעה הדחופה שלו מצדיקה מאמץ והגשת ערעור, אבל את זהבה גלאון זה לא עניין, למה היא צריכה לזכות מההפקר?
רוני בר-און:
קיבלתי את דעתכם, רק אלה שהגישו מתקבלים.
גדעון סער:
הערעורים הפכו לזילות ואנשים לא באים ומנמקים את הערעורים שלהם.
גדעון סער:
קורה מצב שבו אדם אומר: